[bookmark: _Ref396471284]LĪGUMS Nr. 1/4-2.2/81-2026
par būvniecības ieceres dokumentācijas izstrādi Priežciema ceļa un Ziedu ielas posma pārbūve Priežciemā, Babītes pagastā, Mārupes novadā

	Līguma parakstīšanas datums un vieta ir
pēdējā pievienotā droša elektroniskā paraksta
un tā laika zīmoga pievienošanas datums un vieta

Mārupes novada pašvaldība reģ. Nr. 90000012827, tās izpilddirektora vietniece Ilze Krēmere, kurš rīkojas uz Mārupes novada pašvaldības nolikuma pamata, (turpmāk – Pasūtītājs) no vienas puses, un
SIA “DDP”, reģ. Nr. 40103584918, tās valdes loceklis Didzis Dāle, kurš rīkojas uz statūtu pamata, (turpmāk – Izpildītājs) no otras puses, Pasūtītājs un Izpildītājs abi kopā saukti – Puses, 
pamatojoties uz atklāta konkursa “Būvprojektu izstrāde un autoruzraudzība autoceļu un ielu pārbūves objektiem Mārupes novadā”, identifikācijas numurs MNP 2026/71, (turpmāk – Konkurss) 2.daļas rezultātiem, noslēdz šādu līgumu (turpmāk – Līgums):

LĪGUMA PRIEKŠMETS
Pasūtītājs uzdod, bet Izpildītājs uzņemas par atlīdzību, saskaņā ar Projektēšanas uzdevumu (turpmāk – 1. pielikums), Finanšu piedāvājumam (2. pielikums), Konkursa nolikumu un Līguma noteikumiem, izstrādāt un saskaņot visās nepieciešamajās institūcijās būvniecības ieceres dokumentāciju (turpmāk - Projektu) objektam “Priežciema ceļa un Ziedu ielas posma pārbūve Priežciemā, Babītes pagastā, Mārupes novadā” (turpmāk – Darbi). 
Ar Līgumu izpildāmo Darbu uzskaitījums ir noteikts Projektēšanas uzdevumā. Līguma izpildes gaitā Darbu izmaksu kopējā summa nevar tikt palielināta par Darbiem, kas jāveic saskaņā ar Līgumā noteikto apjomu, vai gadījumā, ja Izpildītājs ir kļūdījies Darbu izmaksu aprēķinos.
Darbu rezultāts ir pilnībā izstrādāts, no Pasūtītāja puses Līgumā noteiktā kārtībā pieņemts Projekts.
Izpildītājs saskaņo Projektu ar Pasūtītāju, ieinteresētajām organizācijām, zemes īpašniekiem un saņem Projekta akceptu Mārupes novada Būvvaldē.
Vienlaicīgi ar Līguma noslēgšanu Izpildītājs apņemas slēgt autoruzraudzības līgumu.

LĪGUMA IZPILDES KĀRTĪBA UN TERMIŅI
[bookmark: _Ref489368205][bookmark: _Ref506543692][bookmark: _Ref7015937][bookmark: _Ref409444599]Izpildītājs 10 (desmit) dienu laikā no Līguma abpusējas parakstīšanas dienas iesniedz Pasūtītājam detalizētu Projekta izstrādes laika grafiku (kurā paredzēti arī termiņi starpziņojuma un gala ziņojumu iesniegšanai un izvērtēšanai), nosūtot to Pasūtītājam uz e-pastu: juris.taurins@marupe.lv; antra.parisa@marupe.lv . Pasūtītājs 2 (divu) darba dienu laikā saskaņo Projekta izstrādes laika grafiku vai informē Izpildītāju par nepieciešamiem precizējumiem.
Projekta izstrādes laikā Izpildītājs organizē regulāras sanāksmes, ne retāk kā 1 (vienu) reizi  mēnesī, apspriežot ar Pasūtītāja pārstāvjiem Darbu gaitu. Papildus sanāksmes tiek organizētas pēc nepieciešamības, bet ne biežāk kā reizi nedēļā. Pirmo sapulci Izpildītājs rīko ne vēlāk kā 10 (desmit) dienu laikā no Līguma abpusējas parakstīšanas dienas. Sanāksmes protokolē Izpildītājs. Protokolu 1 (vienas) nedēļas laikā pēc sapulces norises nosūta Pasūtītājam saskaņošanai. Pasūtītājs saskaņo protokolu 2 (divu) darba dienu laikā.
[bookmark: _Ref129871484][bookmark: _Ref513457288][bookmark: _Ref7014383]Izpildītājs, ne vēlāk kā 70 (septiņdesmit) dienu laikā no Līguma abpusējas parakstīšanas dienas, iesniedz Pasūtītājam starpziņojumu, nosūtot to Pasūtītājam uz e-pastu: juris.taurins@marupe.lv; antra.parisa@marupe.lv . Starpziņojuma saturs saskaņā ar 1. pielikuma prasībām. Pasūtītājs saskaņo starpziņojuma saturu 5 (piecu) darba dienu laikā vai sniedz pamatotus iebildumus, kuri Izpildītājam jānovērš 3 (trīs) darba dienu laikā.
[bookmark: _Ref141810934]Izpildītājs iesniedz Pasūtītājam gala ziņojumu ne vēlāk kā 145  (viens simts četrdesmit piecu) dienu laikā no Līguma abpusējas parakstīšanas dienas (atbilstoši 1. pielikuma prasībām). Pasūtītājs saskaņo Gala ziņojuma saturu 5 (piecu) darba dienu laikā vai sniedz pamatotus iebildumus, kuri Izpildītājam jānovērš 3 (trīs) darba dienu laikā.
[bookmark: _Ref129871420]Izpildītājs nodod Pasūtītājam Projektu pilnā sastāvā (saskaņotu un akceptētu BIS, atbilstoši būvniecību regulējošo normatīvo aktu prasībām) 180 (viens simts astoņdesmit) dienu laikā no Līguma abpusējas parakstīšanas dienas.
[bookmark: _Ref409446255]Ja Pasūtītājam ir iebildumi par Darbu izpildes kvalitāti vai tā neatbilstību Līguma noteikumiem, iebildumi tiek fiksēti defektu aktā. Izpildītājs novērš defektu aktā fiksētos trūkumus un/vai nepilnības 5 (piecu) darbdienu laikā (Pusēm vienojoties termiņš var tikt mainīts), skaitot no defektu akta sastādīšanas brīža, vai rakstveidā iesniedz Pasūtītājam motivētu atteikumu novērst trūkumus un/vai nepilnības. Ja Puses nevar vienoties, abām Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu defekta rašanās iemesls nav Pasūtītāja vaina. Ja neatkarīgais eksperts konstatē, ka Darbu defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
Ja Izpildītājs neceļ iebildumus, tomēr Līguma 2.6. punktā norādītajā termiņā nenovērš defektu aktā fiksētos trūkumus, Pasūtītājam ir tiesības minēto trūkumu novēršanai uz Izpildītāja rēķina pieaicināt citu kvalificētu personu.
[bookmark: _Ref472512256]Pēc Projekta izstrādes pabeigšanas būvprojekta stadijā un saskaņošanas Būvniecības informācijas sistēmā (BIS) ar Mārupes novada pašvaldības būvvaldi, Izpildītājs iesniedz Pasūtītājam Projektu (identisku saskaņotajam un akceptētajam BIS sistēmā) atbilstoši 1. pielikumā norādītajam apjomam, kā arī nodošanas – pieņemšanas aktu, kurā tiek veikta atzīme par Darbu izpildi, minēts Darbu izpildes termiņš un kopējā summa, kas paredzēta izmaksai Izpildītājam. 
Ja Darbu izpildes laikā tiek konstatēts, ka Darbi nenotiek atbilstoši Līgumā noteiktajiem termiņiem, Izpildītājam vienas darbdienas laikā ir rakstveidā jāiesniedz Pasūtītājam argumentēti un pamatoti paskaidrojumi par Līgumā noteikto termiņu neievērošanas iemesliem. Ja termiņu neievērošanas iemesls ir saistīts ar trešo pušu rīcību (netiek sniegti saskaņojumi, nav iespējas laikus iegūt nepieciešamos datus no trešajām personām u.tml.), Pasūtītājs, pamatojoties uz Izpildītāja rakstisku skaidrojumu, izvērtē apstākļu pamatotību. Ja Pasūtītājs paskaidrojumus par Līguma izpildes kavējumu atzīst par pamatotiem, Pusēm rakstiski vienojoties, ir tiesības pagarināt Līguma 2.4. un 2.5. punktos noteiktos termiņus par laika periodu, kāds nepieciešams, lai novērstu radušos šķēršļus un veiktu visas nepieciešamās darbības Projekta izstrādei.
Pasūtītāja tiesības iesniegt pretenzijas Izpildītājam atjaunojas, ja Projekta dokumentācijā atklājas kļūdas, kuras Pasūtītājs varēja konstatēt tikai būvniecības sagatavošanas (t.sk. Konkursa izsludināšanas) un izpildes gaitā. 
Izpildītājam pēc Pasūtītāja rakstiska pieprasījuma ir pienākums sniegt rakstisku atbildi (paskaidrojumus) Pasūtītājam jautājumos, kuri attiecas uz izstrādāto Projektu. Minēto atbilžu sniegšanas termiņš ir 3 (trīs) dienu laikā no pieprasījuma saņemšanas dienas, bet, ja ir izsludināta publiska iepirkuma procedūra būvprojekta realizēšanai, 2 (divu) dienu laikā no pieprasījuma nosūtīšanas dienas.

1. LĪGUMA SUMMA UN NORĒĶINU KĀRTĪBA
[bookmark: _Ref472512221][bookmark: _Ref409445712]Par Līguma izpildi Pasūtītājs maksā Izpildītājam Līguma summu 5 800,00 EUR (pieci tūkstoši astoņi simti euro) bez Pievienotās vērtības nodokļa (turpmāk – PVN), šādā kārtībā:
[bookmark: _Ref472512486]30% (trīsdesmit procenti) apmērā no Līguma 3.1. punktā noteiktās summas, kas ir 1 740,00 EUR (viens tūkstotis septiņi simti četrdesmit euro) bez PVN, 30 (trīsdesmit) dienu laikā no Līguma 2.3. punktā norādītā starpziņojuma iesniegšanas atbilstoši 1. pielikumā noteiktajam un Pasūtītāja saskaņojuma saņemšanas, abpusēji parakstīta Darbu nodošanas – pieņemšanas akta un Izpildītāja rēķina saņemšanas dienas;
[bookmark: _Ref7016070]70% (septiņdesmit procenti) apmērā no Līguma 3.1. punktā noteiktās summas, kas ir 4 060,00 EUR (četri tūkstoši sešdesmit euro) bez PVN, 30 (trīsdesmit) dienu laikā no Projekta iesniegšanas atbilstoši 1. pielikumā noteiktajam, Pasūtītāja saskaņojuma saņemšanas, Līguma 2.8. punktā minētā nodošanas – pieņemšanas akta abpusējas parakstīšanas brīža un Izpildītāja rēķina saņemšanas.
Izpildītājs sagatavo rēķinu strukturētā (mašīnlasāmā) XML (Extensible Markup Language) formātā un tai jāatbilst PEPPOL BIS Billing 3.0 specifikācijai. Izpildītājs rēķinā norāda Pasūtītāja struktūrvienības kodu (lauks: <cbc:BuyerReference>) “17 Pašvaldības īpašumu pārvalde” un (lauks: <cbc:Note>) Pasūtītāja Līguma reģistrācijas numuru. Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā (lauks: < cbc:Attachment>). Pasūtītājs nepieņem un neapmaksā neatbilstoši Līguma noteikumiem noformētu rēķinu.
Ja Pasūtītājs saskaņā ar Līgumā noteikto kārtību ievieš precizējumus 1. pielikumā, Puses vienojas par samaksu un termiņu minēto precizējumu realizācijai. 
Pasūtītājs samaksu Izpildītājam veic pārskaitot maksājumus uz Izpildītāja rēķinā norādīto bankas kontu.
Par rēķina apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.
PVN tiek maksāts saskaņā ar Latvijas Republikā spēkā esošajiem normatīvajiem aktiem rēķina izrakstīšanas dienā.

2. PUŠU TIESĪBAS UN PIENĀKUMI
Izpildītājs apņemas:
[bookmark: _Ref472513284]10 (desmit) darbdienu laikā pēc Līguma parakstīšanas, bet ne vēlāk kā pirms Darbu uzsākšanas iesniegt Pasūtītājam būvspeciālista, kas veiks atbildīgā būvprojekta vadītāja pienākumus, vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu (turpmāk Polisi) par projektēšanā un autoruzraudzībā iesaistīto būvspeciālistu profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Konkursa nolikumā noteiktajām prasībām par visu projektēšanas un būvdarbu laiku. Polisei jāatbilst šādām minimālajām prasībām:
Jābūt apdrošinātai profesionālajai atbildībai par zaudējumiem, kas var rasties trešo personu vai citu būvniecības dalībnieku, t.sk. Pasūtītāja, veselībai vai mantai, vai videi nodarītā kaitējuma dēļ būvniecības laikā vai garantijas laikā pēc projektējamo būvju nodošanas ekspluatācijā, kā arī par finansiālajiem zaudējumiem, kas neizriet no veselībai un mantai nodarītā kaitējuma, par pārbūves vai papildu būvdarbiem, kas radušies projektētāja un/vai autoruzrauga vainas dēļ (tīrie finansiālie zaudējumi);
Apdrošināšanas segumam jābūt spēkā nepārtraukti no Darbu uzsākšanas līdz būves nodošanai ekspluatācijā, kā arī garantijas laikā un 1 (vienu) mēnesi pēc tā. Apdrošināšanas seguma nepārtrauktības nodrošināšana ar vairākām secīgi noslēgtām polisēm ir pieļaujama;
Ja 4.1.1.2.punktā minētais apdrošināšanas segums tiek nodrošināts ar vairākām secīgi noslēgtām polisēm, tad 10 dienas pirms iepriekšējās Polises termiņa beigām Izpildītājam ir pienākums iesniegt Pasūtītājam jaunu Polisi, kurā iekļauts retroaktīvais periods, kas sākas ne vēlāk par Darbu uzsākšanas datumu;
Ja Līguma parakstīšanas brīdī Izpildītājam ir spēkā esošs apdrošināšanas līgums, kas atbilst šī punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu. 
Ja Izpildītāja Polise attiecas uz visu un jebkura objekta projektēšanu un/vai autoruzraudzību atbilstošajā periodā (gada polise), Izpildītājs pēc līguma noslēgšanas kopā ar Polisi iesniedz apdrošinātāja apliecinājumu par to, ka Polise attiecas uz Līguma ietvaros veicamajiem Darbiem. 
Izpildītājs kopā ar Polisi iesniedz maksājuma uzdevumu vai apdrošinātāja apliecinājumu par Polises prēmijas apmaksu. Ja maksājuma veikšanas datums ir vēlāks par Polisē noteikto, apdrošinātāja apliecinājums par Polises spēkā esamību ir obligāts
Ja noslēgtā apdrošināšanas līguma termiņš tuvojas beigām, bet būvdarbi, kas tiek realizēti saskaņā ar Projektu, vēl turpinās, Izpildītājam ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo) ar beigu termiņu līdz būvdarbu beigām.
Būvspeciālista pašrisks nedrīkst pārsniegt 1 000,00 EUR (viens tūkstotis euro).
izpildīt Darbus saskaņā ar Līgumu;
izpildot ar Līgumu uzņemtās saistības, ievērot Latvijas Republikā spēkā esošos normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu un Līguma pārkāpuma vai neievērošanas rezultātā;
savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
pēc Pasūtītāja pieprasījuma saņemšanas uz Izpildītāja e-pasta adresi: didzisdale@inbox.lv , divu darbdienu laikā, nekavējoties iepazīstināt Pasūtītāja pārstāvjus ar Darbu izpildes gaitu;
ja Pasūtītājam Darbu izpildes laikā rodas pretenzijas par Darbu izpildes kvalitāti vai citiem no Līguma izrietošiem jautājumiem, izskatīt Pasūtītāja rakstiskās pretenzijas un 5 (piecu) darbdienu laikā no to saņemšanas dienas bez Līguma izpildes beigu termiņa pagarinājuma un papildu maksām novērst pretenzijās norādītos defektus vai nepilnības;
Līguma atrunātajos termiņos nodot Darbu izpildes rezultātā izstrādātās Projekta daļas Pasūtītājam. Iesniedzot Projektu, Izpildītājs iesniedz nodošanas – pieņemšanas aktu;
Līguma darbības laikā un arī pēc tā izbeigšanās Līguma izpildes laikā iegūto informāciju neizpaust trešajām personām bez Pasūtītāja rakstiskas atļaujas saņemšanas, izņemot spēkā esošajos Latvijas Republikas normatīvajos aktos noteiktajos gadījumos;
nodrošināt, ka Projekts un ar to saistītā dokumentācija ar attiecīga nodošanas – pieņemšanas akta abpusējas parakstīšanas brīdi ir Pasūtītāja īpašums, atbilstoši Līguma 8.nodaļai;
pēc Pasūtītāja pieprasījuma realizēt precizējumus Projektā, ja Pasūtītājs saskaņā ar Līguma 4.3.5. punktu veic precizējumus 1. pielikumā;
[bookmark: _Ref409445530][bookmark: _Ref7013425]par kontaktpersonu Darbu izpildes gaitā radušos jautājumu risināšanai nosaka: Didzis Dāle, e-pasts: didzisdale@inbox.lv ,  tālrunis:+371 26191009. 
Izpildītājs ir tiesīgs:
pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbiem vai to izpildes vietu, un kas ir Pasūtītāja pārziņā;
saņemt samaksu par atbilstoši Līgumam izpildītiem Darbiem.
Pasūtītājs:
sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus, kas nepieciešami Darbu veikšanai;
apņemas savlaicīgi veikt visus Līgumā atrunātos maksājumus;
apņemas ne vēlāk kā 5 (piecu) darbdienu laikā rakstveidā informēt Izpildītāju par konstatētajām nepilnībām Projektā;
ir tiesīgs jebkurā laikā pārbaudīt Izpildītāja veiktos Darbus un izteikt saistošus norādījumus Darbu izpildes gaitā;
[bookmark: _Ref472512922]ir tiesīgs ieviest precizējumus 1. pielikumā, noformulējot uzdevumu rakstveidā, un, ja nepieciešams, vienoties ar Izpildītāju par tā izpildes termiņiem. Par precizējumiem 1. pielikumā tiks uzskatīti papildinājumi, kas nepieciešami sekmīgai un racionālai Projekta realizācijai;
par kontaktpersonu ar tiesībām parakstīt pieņemšanas – nodošanas aktu, sagatavot defektu aktu un risināt citus ar Darbu izpildes gaitā saistītos jautājumus nosaka: Juris Tauriņš, e-pasts: juris.taurins@marupe.lv , tālrunis:+371 22117267 un Antra Parisa, e-pasts: antra.parisa@marupe.lv , tālrunis: +371 29449916.

[bookmark: _Ref192835127][bookmark: _Ref192834936]LĪGUMA IZPILDĒ IESAISTĪTO SPECIĀLISTU UN APAKŠUZŅĒMĒJU NOMAIŅA
[bookmark: _Ref199142552]Izpildītāja speciālistu(s), kurus Izpildītājs ir piesaistījis Līguma izpildē un par kuru(iem) ir sniedzis informāciju Pasūtītājam un kura(u) kvalifikācijas atbilstību izvirzītajām prasībām Pasūtītājs ir vērtējis, pēc Līguma noslēgšanas drīkst nomainīt to saskaņojot ar Pasūtītāju, norādot objektīvus apstākļus un ievērojot Līguma 5.2. punkta nosacījumus. 
[bookmark: _Ref192834920]Pasūtītājs nepiekrīt Līguma 5.1. punktā minētā(o) speciālista(u) nomaiņai, ja Izpildītāja piedāvātais speciālists neatbilst Konkursa dokumentos noteiktajām prasībām, kas attiecas uz Izpildītāja speciālistiem.
Pasūtītājs pieņem lēmumu atļaut vai atteikt Izpildītāja speciālista(u) vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
Darbu izpildes laikā Pasūtītājam ir tiesības pieprasīt nomainīt speciālistu(us) vai apakšuzņēmēju gadījumā, ja speciālists Darbus veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par speciālista nomaiņu. 
Izpildītājs ir atbildīgs par Darbu veikšanā iesaistīto speciālistu kvalifikāciju, kompetenci un darbībām Darbu izpildes vietā un laikā. Izpildītāja nomainītu vai papildus piesaistītu, bet Pasūtītāja neapstiprinātu, speciālistu veiktie Darbi netiek apmaksāti.
Ja Izpildītājs neievēro Līguma 5 sadaļā noteikto iesaistīto speciālistu vai apakšuzņēmēju nomaiņas kārtību, Pasūtītājs var apturēt Darbu izpildi līdz Izpildītājs ir novērsis konstatētos pārkāpumus, nepagarinot Darbu izpildes termiņus.

3. GARANTIJAS UN ATBILDĪBA
[bookmark: _Ref409445650]Izpildītājs, parakstot Līgumu, garantē visu Darbu pilnīgu un savlaicīgu izpildi.
[bookmark: _Ref409445664]Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences un/vai sertifikāti Līgumā atrunāto Darbu veikšanai visā to izpildes periodā.
Dodot Līguma 6.1. un 6.2. punktā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus Projektā, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
Ja Izpildītājs neiesniedz Pasūtītājam Līgumā noteiktās apdrošināšanas polises noteiktajos termiņos, Pasūtītājs var pieprasīt Izpildītājam līgumsodu 300,00 EUR (trīs simti euro) apmērā par katru šādu gadījumu.
[bookmark: _Ref472513304]Līgumā atrunāto termiņu kavējumu gadījumā, Izpildītājs maksā Pasūtītājam līgumsodu 0,3% (nulle komats trīs procenti) apmērā no Līguma 3.1. punktā atrunātās Līguma summas par katru kavējuma dienu, bet ne vairāk kā 10% no Līguma 3.1. punktā atrunātās Līguma summas.
[bookmark: _Ref409446311]Izpildītājs apņemas brīdināt Pasūtītāju par blakus apstākļiem, kuri varētu kavēt Darbu izpildi, par kuriem neaprēķina Līguma 6.5. punktā paredzēto līgumsodu, bet pagarina Līguma termiņu:
Projekta izstrādei nepieciešamo datu aizkavēšanās (ja tādi tika pieprasīti), tos savlaicīgi nesaņemot no atbildīgajām valsts un pašvaldības institūcijām;
citi iepriekš neparedzami objektīvi apstākļi saskaņā ar Līguma 10. daļu.
Par Izpildītāja Pasūtītājam iesniegto rēķinu neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,3% (nulle komats trīs procenti) apmērā no neapmaksātā rēķina summas par katru kavējuma dienu, bet ne vairāk kā 10%  (desmit procenti) no Līguma 3.1. punktā atrunātās Līguma summas. 
Ja Izpildītājs nenozīmē pilnvaroto personu, kura Izpildītāja vārdā veiks autoruzraudzību, Izpildītājs maksā Pasūtītājam līgumsodu 1 000,00 EUR (viens tūkstotis euro) apmērā.
[bookmark: _Ref134700429]Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% (desmit procenti) apmērā no Līguma 3.1. punktā norādītās Līguma summas.
[bookmark: _Ref134700440]Ja Pasūtītājs vienpusēji izbeidz Līgumu pirms Līguma saistību izpildes Līguma 7.6. punktā noteiktajos gadījumos, Izpildītājs maksā Pasūtītājam līgumsodu 10% (desmit procenti) apmērā no Līguma 3.1. punktā norādītās līguma summas.
Izpildītājs atbild par Līguma ietvaros izpildīto Darbu atbilstību Latvijas Republikā spēkā esošo būvnormatīvu un citu normatīvo aktu prasībām. Izpildītājs ir atbildīgs par visiem Pasūtītājam nodarītajiem tiešajiem zaudējumiem, kas rodas vai var rasties dēļ Projekta vai kādas no tā daļas neatbilstības Latvijas Republikā spēkā esošo būvnormatīvu vai citu normatīvo aktu prasībām, un apņemas tos pilnībā kompensēt.
Līgumā noteikto līgumsodu apmaksa un Pasūtītājam radīto tiešo zaudējumu atlīdzināšana tiek veikta 10 (desmit) darbdienu laikā pēc attiecīgās Puses rēķina par līgumsoda samaksu izrakstīšanas dienas. Ja Izpildītājs nav veicis līgumsoda apmaksu un/vai tiešo zaudējumu atlīdzināšanu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no Izpildītājam veicamajām apmaksām.
Līgumsoda samaksa neatbrīvo Puses no Līguma izpildes un zaudējumu atlīdzināšanas pienākuma.

4. LĪGUMA DARBĪBAS TERMIŅŠ, LĪGUMA GROZĪŠANA UN IZBEIGŠANAS KĀRTĪBA
Līgums stājas spēkā ar tā abpusējas parakstīšanas brīdi un darbojas līdz Pušu savstarpējo saistību pilnīgai izpildei.
Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;
grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveida priekšlikumu par Līguma grozījumiem, pamatojot to nepieciešamību un pievienojot attiecīgos dokumentus.
Līguma grozījumi stājas spēkā ar dienu, kad tie ir abpusēji parakstīti.
[bookmark: _Ref472513706]Pusēm, savstarpēji rakstiski vienojoties, ir tiesības izbeigt Līgumu.
[bookmark: _Ref472513715]Pasūtītājs var vienpusēji atkāpties no Līguma pirms termiņa, rakstveidā paziņojot par to Izpildītājam 10 (desmit) dienas iepriekš, ja: 
notikusi Izpildītāja labprātīga vai piespiedu likvidācija;
pret Izpildītāju uzsākta maksātnespējas procedūra;
Izpildītājs neveic uzņemtās saistības atbilstoši Līgumam;
Izpildītājs atsakās slēgt autoruzraudzības līgumu atbilstoši Konkursa noteikumiem;
Izpildītājs kavē Darbu beigu termiņu ilgāk par 20 (divdesmit) kalendārām dienām;
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
[bookmark: _Ref472513722]Ja Izpildītājs neiesniedz Pasūtītājam Līguma 4.1.1. punktā noteikto apdrošināšanas polisi 10 (desmit) darbdienu laikā no Līguma abpusējas parakstīšanas dienas, Pasūtītājam ir tiesības vienpusēji atkāpties no Līguma sākot ar nākamo darbdienu no šajā punktā minētā termiņa beigām.
Pasūtītājs var vienpusēji pārtraukt Līgumu uz laiku līdz sešiem kalendārajiem mēnešiem vai ilgāku laiku, brīdinot par to Izpildītāju vienu mēnesi iepriekš, ja Līguma darbības pārtraukšanas nepieciešamību būs izraisījusi Pasūtītājam pieejamo finanšu līdzekļu nepietiekamība.
Ja Līgums tiek izbeigts saskaņā ar Līguma 7.6. punktu, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.

AUTORTIESĪBU REGULĒJUMS
Puses atzīst un vienojas, ka visi dokumenti, ko Līguma ietvaros izstrādās Izpildītājs pēc Pasūtītāja pieprasījuma vai Darbu un doto uzdevumu robežās, ja šādos dokumentos ietvertā informācija ir attiecināma tikai uz Darbu ietvaros sasniedzamo rezultātu un Projektu, (turpmāk – Autortiesību objekts), tiks uzskatīta par Pasūtītāja īpašumu, un uz to tiks attiecināti šādi autortiesību tiesiskie regulējumi:
[bookmark: _Ref409447236]Izpildītājs ar Līgumu nodod Pasūtītājam visas Izpildītāja kā autortiesību subjekta mantiskās tiesības, tai skaitā, bet ne tikai, tiesības uz Projekta fiksāciju, izmantošanu, publiskošanu, izplatīšanu, reproducēšanu, tulkošanu, pārveidošanu, Autortiesību objektu izmantošanas tiesību nodošanu, kā arī kompensācijas un zaudējumu atlīdzības saņemšanu Projekta autortiesību pārkāpuma gadījumā u.c.;
Pasūtītājam ir tiesības izmantot Autortiesību objektu jebkurā veidā Mārupes novada teritorijā.
Līgumā noteiktā atlīdzība ietver pilnīgu atlīdzību par Autortiesību objekta izstrādāšanu, Līguma 8.1.1.punktā norādīto tiesību nodošanu Pasūtītājam un Autortiesību objekta izmantošanu atbilstoši Pasūtītājam nodoto tiesību apjomam.

KONFIDENCIALITĀTE UN FIZISKO PERSONU DATU AIZSARDZĪBA
Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas, kā arī izplatīt, pavairot, nodot Pakalpojuma sniegšanai saņemto materiālu. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
Ja Līguma izpildes ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

5. NEPĀRVARAMA VARA (FORCE - MAJEURE)
Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – masu nekārtības, banku bankroti, avārijas, dabas katastrofas (ugunsnelaime, plūdi utt.), kas ir saistīti ar Līguma izpildes nodrošināšanu.
Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tās domām, ir paredzama saistību izpilde.
Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.

6. STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 30 (trīsdesmit) dienu laikā strīdu nav iespējams atrisināt sarunu ceļā, tas tiek risināts saskaņā ar Latvijas Republikas spēkā esošajiem normatīvajiem aktiem Latvijas Republikas vispārējās instances tiesā.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.

7. CITI NOTEIKUMI
Līgums ir saistošs Pušu tiesību un saistību pārņēmējiem.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācija Izpildītājam ir jāsagatavo rakstveidā un tā ir iesniedzama Mārupes novada pašvaldībā (Klientu apkalpošanas centrā), Daugavas ielā 29, Mārupē, Mārupes novadā, izņemot Līgumā noteiktos gadījumos vai jānosūta to parakstītu ar drošu elektronisku parakstu. Puses uzņemas pienākumu sniegt rakstveida atbildi 10 (desmit) darbdienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
Līgums sagatavots un parakstīts elektroniski.

8. PUŠU JURIDISKĀS ADRESES UN PARAKSTI

Reģ. Nr. 40103584918

AS "Citadele banka"
Konts: LV41PARX0013506420002

